钦定古今图书集成/明伦汇编/官常典/第142卷 > 九
## 钦定古今图书集成/明伦汇编/官常典/第142卷 > 九

帝辛元年，命九侯。

按：《竹书纪年》云云。

帝辛醢《九侯》。

按《礼记明堂位》：“昔殷纣乱天下，脯鬼侯以飨诸侯，是
以周公相武王以伐纣。”

按《史记·殷本纪》：“纣以西伯昌、九侯、鄂侯为三公。九侯
有好女，入之纣。九侯女不憙淫，纣怒杀之，而醢九侯。
鄂侯争之彊，辨之疾，并脯鄂侯。西伯昌闻之窃叹。崇
侯虎知之，以告纣，纣囚西伯羑里。”

〈注〉徐广曰：一作“鬼侯。”邺县有九侯城。索隐曰：“九亦依字读，邹诞生音仇也。”正义曰：《括地志》云：“相州洛阳县西南五十里有九侯城，亦名鬼侯城，盖殷时九侯城也。”